SET ปิดลบ 7 จุด รอผลเฟด-ขายลดเสี่ยงก่อนหยุดยาว จับตาพรุ่งนี้ไซด์เวย์
SET ปิดลบ 7 จุด นักลงทุนอยู่ระหว่างรอผลการประชุมเฟด และตัวเลข GDP ของสหรัฐและยุโรป รวมทั้งขายลดเสี่ยงก่อนหยุดยาว แนวโน้มพรุ่งนี้แกว่งไซด์เวย์ ให้แนวรับ 1,550-1,545 จุด แนวต้าน 1,565-1,570 จุด
SET ปิดลบ 7 จุด นักลงทุนอยู่ระหว่างรอผลการประชุมเฟด และตัวเลข GDP ของสหรัฐและยุโรป รวมทั้งขายลดเสี่ยงก่อนหยุดยาว แนวโน้มพรุ่งนี้แกว่งไซด์เวย์ ให้แนวรับ 1,550-1,545 จุด แนวต้าน 1,565-1,570 จุด
26 ก.ค. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์หลังวานนี้ปรับขึ้น ขณะที่ปริมาณการซื้อขายเบาบาง หุ้นที่ถูกเทขายมากวันนี้ ได้แก่ TLI, IVL, SCGP ส่วนกลุ่มแบงก์แรงซื้อแผ่วลง โดยนักลงทุนยังอยู่ระหว่างรอติดตามผลการประชุมธนาคารกลางสหรัฐ(เฟด) ในวันที่ 26-27 ก.ค. รวมถึงการเปิดเผยตัวเลข GDP ของสหรัฐและยุโรปในสัปดาห์นี้ด้วย
ขณะที่บ้านเราตลาดหุ้นใกล้เข้าสู่วันหยุดยาว 28-29 ก.ค.ต่อเนื่องเสาร์-อาทิตย์ จึงมีแรงขายลดความเสี่ยงออกมาก่อน และ Wait&amp;See เพื่อรอติดตามผลประกอบการบริษัทจดทะเบียนในสัปดาห์หน้าด้วย คาดว่าในวันพรุ่งนี้คาดว่าตลาดหุ้นไทยก็จะเงียบเหงา และแกว่งไซด์เวย์คล้ายวันนี้ ให้แนวรับที่ 1,550-1,545 จุด แนวต้านที่ 1,565-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 4,574.16 ล้านบาท ปิดที่ 145.00 บาท เพิ่มขึ้น 2.00 บาท
TLI มูลค่าการซื้อขาย 4,223.28 ล้านบาท ปิดที่ 15.00 บาท ลดลง 0.90 บาท
PTTEP มูลค่าการซื้อขาย 2,011.01 ล้านบาท ปิดที่ 161.50 บาท เพิ่มขึ้น 3.00 บาท
IVL มูลค่าการซื้อขาย 1,937.50 ล้านบาท ปิดที่ 44.00 บาท ลดลง 2.00 บาท
AOT มูลค่าการซื้อขาย 1,736.71 ล้านบาท ปิดที่ 69.25 บาท ลดลง 0.25 บาท